Следвайте тези стъпки, за да се свържете по FTP с File Explorer на Windows 10:
1. Стартирайте File Explorer. Може да направите това от старт менюто на Windows, или като натиснете иконата на File Explorer.
2. Кликнете на полето за адрес във File Explorer и напишете следния адрес, заменяйки example.com с вашия домейн:
ftp://example.com
Ако желаете да качите съдържание за поддомейн, трябва да използвате този адрес вместо това:
ftp://example.com/../име–на–поддомейна
3. В полетата Username и Password трябва да въведете потребителя и паролата, с които искате да влезете. В повечето случаи бихте искали да използвате потребителското име и паролата за вашия хостинг Контролен Панел. Ако желаете, може и да използвате FTP потребител, който сте създали предварително през секция FTP Потребители на вашия Контролен Панел.
4. След като се свържете, ще видите вашето съдържание на сървъра. Можете да качвате, сваляте, изтривате или преименувате файлове и директории. За да качите файлове от вашия компютър, е необходимо да отворите още един File Explorer прозорец, да достъпите директорията, в която се намира локалното съдържание, което искате да качите, да го маркирате, и да го издърпате с мишката в другия File Explorer прозорец.
5. За да прекратите сесията, просто затворете прозореца с връзката.